Hipopneja
<s>Hipopneja () je poremećaj disanja koji se karakteriše do 50% manjim disajnim (tidal) volumenom, zbog smanjene frekvencije (bradipneja) i/ili dubine disanja, koje traje duže od 10 sek .</s>

<s>Patofiziologija 
Hipopneja se karakteriše smanjenjem respiratorne frekvence (bradipneja) i tidal volumena ili
potpunom tranzitornom inhibicijom inspiracije (apneja) .</s><s>Apnejom se smatra svaka pauza u disanju koja traje duže od 3 sekunde .</s><s>Najznačajnija karakteristika hipopneje je produženje vremena trajanja ekspirijum koje se ogleda u odloženom početku prvog disajnog ciklusa nakon dejstva stimulusu iz disajnog centra.</s><s>Nakon pauze koja je zavisna od dejstva nervnog stimulusa iz disajnog centra, disanje se ponovo uspostavlja uz snižen tidal volumen ali se već posle nekoliko ciklusa normalizuje i vraća na početne vrednosti .</s>

<s>Respiratorni odgovori tipa hipopneje ili apneje u brojnim istraživanjima dobijeni su nakon mikroinjekcija glutamata u području ventralnog Kölliker-Fuse jedra i uskom pojasu između motornog i principalnog senzitivnog jedra nervus trigeminusa koje se definiše kao intertrigeminalni region.</s>

<s>Klinička slika 
Najčešći simptomi koji dominiraju kliničkom slikom hipopneje su;
 Prekomerna pospanost, što je rezultat stalnih prekida sna.</s><s>Zvučne manifestacije u toku sna; teško hrkanje koje se smenjuje sa načujnim periodima (normalnog disanja kroz usta i nos).</s><s>Naizmenično smenjivanje periodi normalnog disanja (koji mogu da traju 20 sekundi ili duže) sa hipopnejom ili apnejom i mogu se javiti mnogo puta u toku svakog sata, što rezultuje lošim snom i smanjenjnim nivoom kiseonika u krvi.</s>

<s>Ostali simptomi hipopneje uključuju:
 Depresija
 Zaboravnost
 Promena raspoloženje ili ponašanja
 Nevoljna koncentracija
 Gubitak energije
 Nervoza
 Jutarnje glavobolje</s>

<s>Kod bolesnika sa hipopnejom nisu istovremeno prisutni svi navedeni simptomi, kao što ni svi ljudi sa ovim simptome ne pate od hipopneje.</s>

<s>Komplikacije 
Ako se hipopneja ne leči pravovremeno i pravilno, može izazvati ozbiljne zdravstvene probleme koji se mogu ispoljiti kao:
 Impotencija
 Kognitivna disfunkcija
 Gubitak pamćenja
 Hipertenzija
 Koronarna arterijska bolest
 Srčani napadi, anginoznih bolova
 Srčani udar</s>

<s>Izvori</s>

<s>Literatura 
 Arthur C. Guyton Medicinska fiziologija, Medicinska knjiga-Beograd-Zagreb 1990
 Armstrong, H. G. (1943).</s><s>Principles and Practice of Aviation Medicine (Second ed.).</s><s>Baltimore,: The Williams & Wilkins Company.</s>

<s>Medicina
Fiziologija
Plućne bolesti
Poremećaji spavanja</s>

